Šta se podrazumeva pod upravljenja sadržajem na sajtovima (content marketing)?



Obično kažu da uvod u tekst značajno utiče na posetioce u njihovoj odluci da nastave sa čitanjem preostalog dela teksta. Moguće. Rečenica kojom bi motivisali posetioce da čitaju ostatak ovog članka mogla bi se svesti na sledeću:

Učinite da vaše stranice budu bolje od stranica konkurencije i pronađite načina da vaše stranice dođu u fokus ciljne publike. Ništa lakše i ništa teže od toga. Evo kako ...



Upravljenja sadržajem (content marketing) je vrsta marketinga koja se sastoji od: strateškog kreiranja, objavljivanja i promocije sadržaja na sajtovima. Jedna od definciija rekli bi.

Pored stranica sajta uključuje i postove na blogovima, elektronsku poštu (mejlovi), video zapise, podcaste i koristi se za:

povećanje informisanosti posetilaca

posetilaca povećavanje angažovanosti oko brenda,

oko brenda, privlačenje novih posetilaca,

posetilaca, stvaranje lojalnih posetilaca

posetilaca generisanje prodajnih potencijala

prodajnih pospešivanje kupovine i na kraju balade

i na kraju balade porast prihoda od prodaje



Sada su već pobrojane neke stavke koje bude pažnju i ukazuju da ništa nije tako jednostavno, pa ni upravljanje sadržajem.



Zašto je content marketing važan?



Sajt i stranice sajta se kreiraju sa jasno određenim ciljem. Vlasnici sajtova ulažu sredtsva i resurse u sajt i očekuju povrat sredstava. Tako dolazimo do razloga ulaganja u upravljanje sadržajem a on se u načelu može iskazati na sledeći način:

Kvalitetan sadržaj na sajtovima i dobro upravljanje sadržajem vodi ka većem povraćaju uloženih sredstava za kampanju (ROI).

Za razliku od plaćenih oglasa na Google (Google Ads), oglasima na Facebook-u ili saopštenjima za štampu, sadržaj radi na duge staze i može godinama da utiče na privlačenje novih kupaca (istraživanja su ustanovila da sajtovi koji imaju dobro vođene blogove imaju čak i za red veličine veći ROI od onih koji ih nemaju).

U ovom tekstu vam ukazujemo šta je sve potrebno da znate kako bi mogli da imate dobar content marketing na vašem sajtu,

Da krenemo redom:



Pronalaženje i definisanje publike



Prvi korak u bilo kojoj marketinškoj kampanji je pronalaženje i jasno ciljanje (targetiranje) publike. Ovaj korak ne sme da se preskoči, i da se krene na primer sa pronalaženjem ključnih reči ili odmah sa pisanjem postova. Publika i potencijalni kupci definišu teme i formate sadržaja koji treba da se pokrivaju. Još jednom se vraittie na prethodnu rečenicu.

Da li ste do sada tako razmišljali kada ste koncipirali teme i kada ste ih realizovali?

Da li vam je ciljna publika bila na pameti ili samo to da tekst što pre ugleda svetlost dana? Budite iskreni prema sebi. Nama vaši odgovori ne trebaju. Mi postavljamo pitanja za koja znamo da će uticati na pravi način u vašem budućem radu na tekstovima.

Daćemo primer. Ako nekako spoznate da vaši potencijalni posetioci jako preferiraju sadržaje preko YouTube kanala, onda je već jedna od vaših odluka trbeal oda bude da pokrenete sopstveni kanal sa vašim video zapisima.









Kreiranje sadržaja za ciljanu publiku



Saznali ste ko su vaši posetioci, sada treba da se upoznate sa njihovim problemima, željama i potrebama kako bi mogli da napravite pravi sadržaj za njih. Odnosno sadržaj koji će da radi za vas. Njihove probleme možete pronaći i prepoznati na forumima, podreditima, Facebook grupama i ostalim društvenim mrežama.

To su mesta na kojima vi dobijate ideje o sadržaju i gde ga kasnije možete promovisati.

Budite proaktivni!

Nemojte samo da čitate komentare nego komunicirajte, komentirajte, savetujte. Najbolji način da pratite i razumete vašu publiku je da jednostavno razgovarate sa njima. Da se zbližite.

Kada kasnije krenete u promociju, nećete biti neko ko je nametljivo uskočio u diskusiju, nego ste član zajednice koji ima iste probleme i koji želi da pomogne.



Istraživanje ključnih reči



Kada neko želi da nađe rešenje za neki problem on jednostavno pretraži Google. Preko ključnih reči možete identifikovati probleme koje vaši posetioci žele da reše. Osim toga, identifikovanje ključnih reči - fraza i kreiranje sadržaja koji ih sadrži, će vam kasnije pomoći u SEO. U stvari to je već seo optimizacija.



Napravite plan



Kada znate ko su vaši posetioci i vrstu sadržaja koju oni traže, vreme je za strategiju.

Cilj vaše strategije je da kreirate sadržaj za različite faze prodajnog levka ili fanela (engl. funnel). Teoretski, posetioci nalaze neki sajt na početku tj. na vrhu njegovog prodajnog levka i onda budu vođeni i “gurani” ka sledećim koracima. Ali u stvarnosti posetioci ulaze u prodajni levak u bilo kom koraku u procesu kupovine, tako da morate da imate sadržaj koji će komunicirati sa njima u svakom delu prodajnog procesa.



Vrh prodajnog levka - vidljivost i brendiranje



Treba razumeti psihologiju kupaca, oni neće odmah kupiti kada naiđu na nešto što ih interesuje. Većini je potrebno ubeđivanje i mala edukacija kako bi njihovo razmišljanje prešlo od „imam problem koji moram da rešim“ do „to je to što mi treba“.

Ne treba da smetnete sa uma da vaš cilj nije da posetilac samo jednom kupi vaš proizvod, ili uslugu, nego da on postane veran i lojalan klijent. Početni korak fanela pruža potencijalnim kupcima informacije koje im pomažu u rešavanju njihovih problema. Na ovaj način vršite i brendiranje tj. podižete svest o vašem brendu.

Kada se konačno reše da izvrše kupovinu - gle čuda - vaš proizvod i vaš brend je prvi na spisku. To nije slučajno. To je posledica vašeg dobrog rada. Postoje više kanala preko kojih možete da osnažite vaš brend:

Blogovi

YouTube videa

Viralni sadržaji

Infografike

Objave i postovi na društvenim mrežama

Podkasti



Sadržaji koji su na vrhu prodajnog levka ne povećavaju odmah konverzije, ali su izuzetno važni za content marketing.



Sredina prodajnog levka - interes



U ovoj fazi potencijalni kupac se zainteresovao i odlučio je da preduzme akciju, a vi treba da mu pomognete da odluči koja opcija je najbolja za njega.

To možete učiniti pomoću:

Elektronskih biltena

Tekstova u vezi različitih proizvoda

Studija

Vodiča

Demonstracije proizvoda

Elektronskih knjiga

Odredišnih stranica (landing pages)



Zapamtite da u ovoj fazi prodajnog fanela nema poziva na akciju koji dolazi nešto kasnije.



Dno prodajnog levka - akcija



Cilj u ovoj fazi je jasan - kreiranja sadržaja koji “gura” ljude da preduzmu akciju i kupe proizvod.

Koriste se sledeći načini:

Kreiranje prodajnih stranica

Organizovanje vebinara

Slanje e-poruka

Revije, ocene i izjave zadovoljnih kupaca



Sadržaj treba da se prilagodi za različite kanale



Ljudi na internetu konzumiraju sadržaje preko različitih kanala: čitaju blogove, gledaju videa, slušaju podkaste, itd. Vaš cilj je da sadržaj “stavite” ispred njih, da se što više ljudi upozna sa njim i da ga što više podele na društvenim mrežama, jednostavno rečeno da postane viralni sadržaj.

A to možete da uradite na sledeći način:



Praktičnost sadržaja



Sadržaji treba da imaju akcioni i praktičan karakter. Posetioci ne vole da čitaju i gledaju previše opširne i teoretske stvari. Na primer, ukoliko imate fitnes centar, ne treba da pričate da treba češće da se vežba, nego kako pravilno da se vežba.



Responsive dizajn (prilagodljivost na mobilne uređaje)



Mobilni uređaji, pametni telefoni i tableti uzimaju primat i taj trend ne posustaje. Nije dovoljno da vaš sajt bude prisutan na moblinim uređajima, nego on mora dobro da izgleda i da funkcioniše na njima.

Slabo dizajniran i loše optimizovan sadržaj na pametnim telefonima izgleda loše, slike i ilustracije su razbacane, tekst je mali i težak za čitanje. Osim upotrebe responsive dizajna, potrebno je da se sajt testira na raličitim uređajima kako biste bili sigurni da će biti jasno razumljiv i čitljiv.



Uložite u dizajn sadržaja



Kvalitet dizajna je veoma važan faktor u pouzdanost sajta. Rezultati brojnih istraživanja su veoma jasna: što je sajt boljeg izgleda, on će imati više posetilaca i više će mu se verovati.







“Dobar dizajn” je pomalo subjektivna kategorija, ali postoje neke empirijski dokazane prakse u dizajniranju kojih se treba držati:



Čitljivost



Dobar dizajn teksta treba da omogući njegovo dobro i brzo čitanje i razumevanje. To znači da treba da se koristi:

veliki font sa puno kontrasta

odmeren beli prostor oko teksta

kratki pasusi

adekvatan broj ilustracija i slika

Vizuelna hijerarhija je način na koji je sadržaj nekog sajta strukturiran. Jasna vizuelna hijerarhija učiniće sadržaj lakšim za razumevanje. Tekstovi treba sadrže jedan veliki naslov i nekoliko manjih podnaslova koji će jasno da odvajaju i imenuju glavnu temu i podteme.



Sistematizacija i doslednost



Jedna je stvar napisati jedan odličan post na blogu. Ali da li možete napostati 10? Ili 20? Ili 100? Ne mora da napištete 1000 blogova da bi ste uspeli, ali morate da budete dosledni i sistematični kako bi ste uspeli da budete u prvih 1%.

Dovoljno je da objavljujete dobre sadržaje jednom nedeljno, jednom mesečno ili jednom u par meseci. Naravno, za nekog je i jedan blog nedeljno preveliki zalogaj. Posle nekog vremena možete da povećavate brojnost blogova, naravno ukoliko imate dovoljno resursa. Nija važna količina koliko je važno da se pridržavate ovog rasporeda i da ostanete dosledni i relevantni.



Koristite šablone



Šabloni su korisni zato što štede vreme i napore i ne morate da radite sve iz početka kada hoćete da napišete novi post ili da snimite novi video. Potrebno je samo da smislite temu, i primenite izabrani šablon. Šabloni mogu da se nađu na Internetu, a možete i sami da ih kreirate.



Radite timski



Svaki početnik na početku sam pronalazi teme, istražuje ključne reči, piše blogove, snima videa i uređuje sadržaj pre objavljivanja. Ali kako posao raste, potrebno je imati tim gde će svako raditi na svom zadatku. Velike marketinške firme obično imaju najmanje 5 saradnika koji su zaduženi za jedan post.:

Čovek zadužen da nalazi teme i istražuje ključne reči Pisac piše tekstove Dizajner je zadužen za izgled posta ili videa Lektor proverava pravopis i gramatiku Šef ili vlasnik vrši finalnu kontrolu i daje konačnu sagasnost

Tim ljudi ubrzava posao kreiranja sadržaja. Ali takođe postoji određena kompleksnost između raznih faza kao što su uređivanje, dizajniranje, kodiranje i pisanje sadržaja. Zato je neophodna dobra komunikacija i usklađivanje između članova tima kako bi finalni proizvod bio kvalitetan.



Promocija sadržaja



Promocija sadržaja je možda najcenjeniji deo content managementa. Promocija sadržaja se može vršiti na različite načine: preko slanja e-meilova, preko promotivnih biltena, objavljivanja na društvenim mrežama (Facebook, LinkedIn, Twitter, Instagram, itd), saradnje sa novinarima, umrežavanje sa blogerima, kontakti sa influenserima i tako dalje.



Pratite ključne pokazatelje



Kreirali ste sadržaj za koji mislite da je odličan, krenuli ste u njegovu promociju, ali kako da znate da je on stvarno kvalitetan i da sadržaj zaista deluje?

Lako, samo pratite ove pokazatelje:



Posete na sajtu



Glavni cilj content marketinga je prodaja preko sajta. Ukoliko sadržaj ne privlači posetioce, onda nešto nije u redu.

Možda niste dobro “naciljali” vašu publiku

Možda je vaš sadržaj težak za čitanje ili gledanje

Možda vaš proizvod nije dobro objašnjen ili

Možda ste izabrali temu koja nema dovoljno publike



Razlozi mogu biti različiti i brojni, i ne mogu se otkriti bez duboke i sveobuhvatne analize. Generalno, smatra se da u roku od 3 meseca od objavljivanja nove marketinške kampanje, promet mora da se poveća.

Nekada su potrebni meseci i godine da se sadržaj realizuje u punom obimu, ali neki pomak mora da se vidi i ranije. Važno je da ne očajavate ukoliko je početak loš, nego redovno objavljujte i promovišite vaš sadržaj.

Učite na greškama i kada ih uočite ispravljajte ih.



Pretplatnici na elektronsku poštu



Jedan od veoma podcenjenih servisa kod nas je upravo email. Neopravdano jer email kampanje su dokazani marketinški alat. Pojasnimo. Sajt može da ima mnogo posetilaca. Ali pravo pitanje je šta oni rade na njemu? Ako samo gledaju sadržaj i ne reaguju, onda opet nešto nije u redu.

Količina e-mail pretplatnika je dobar pokazatelj o angažovanosti posetilaca. Ukoliko njihov broj raste to znači da ste na dobrom putu.

Lista pretplatnika je osim toga odlična prilika za komunikaciju. Zato je naša preporuka da obavezno dodate obrasce za prijavu (sign-up form) na email listu.



Novi kupci



Novi kupcu su najbolji pokazatelj uspešnosti nekog sadržaja. Postoji mala rezerva da je nekada teško povezati napore na kreiranju content sadržaja sa prodajom, pošto su tokovi procesa kupovine neuredni, komplikovani i teško ih je pratiti.

Na primer, kupac može prvo da pogleda video na YouTube-u, pa da pročita blog povezan sa istim proizvodom ili uslugom, onda za nekoliko dana da se prijavi na bilten ili otvori promotivni e-mail.

Sama kupovina može da se desi posle nekoliko nedelja ili meseci. Koji sadržaj ima zaslugu za tu prodaju? Nije baš jasno. Možda je najbolje pitati direktno kupce zašto su kupili vaš proizvod.



Šta smo hteli reći u ovom tekstu?



Content marketingu definitivno treba malo vremena da krene da donosi rezultate. Ali kad konačno počne da deluje donosi više više prometa, potencijalnih klijenata i kupaca. Zato fokusirajte se na kreiranje sadržaja za svoju ciljanu publiku. Investirajte svoje vreme, napore i resurse na stvaranju kvalitetnog sadržaja koji će biti bolji od konkurencije.

I na kraju, ali ne manje važno - budite dosledni, inovativni, kreativni i relevantni.

I ... podelite sa nama vaše mišljenje i/ili iskustvo sa upravljanjem sadržajem na sajtu preko kontakt formulara.